Sivorgfjella

Sivorgfjella er det sentrale og største fjellpartiet i Heimefrontfjella i Dronning Maud Land. Det er skilt fra de andre delene av Heimefrontfjella av Kiberdalen i sør og KK-Dalen i nord. Fjellmassivet og nunatakene dekker et areal på 1800 km² og høyeste topp er Paalnibba (2711 moh.).

Sverige opererer den eneste forskningsstasjonen i Sivorgfjella. Den sommerbemannede feltstasjonen Svea ble etablert sesongen 1987/88  ved Scharffenbergbotnen.

Fjellkjeden er oppkalt etter Sivorg, Hjemmefrontens sivile organiserte del under andre verdenskrig.

Referanser 

Fjellkjeder i Dronning Maud Land
Artikler i Antarktis-prosjektet
Heimefrontfjella